laion/Wikipedia-Exotic huggingface dataset:
סיסיניוס

סיסיניוס (בלטינית: Sisinnius; ‏650 – 4 בפברואר 708) היה האפיפיור, שכיהן במשך תקופה של 3 שבועות, מ-15 בינואר 708 עד מותו 4 בפברואר 708. סיסיניוס נולד בצור (שבלבנון של ימינו) ושם אביו היה יוחנן. מיעוט התרומות לאפיפיורות בתקופת שלטונו (42 ק"ג זהב ו-300 ק"ג כסף, המהווים חלק קטן מהתרומות האישיות של האפיפיורים האחרים) מעידים על כך שהוא כנראה לא היה מן האצולה. סיסיניוס נבחר לאפיפיור בתקופת האפיפיורות הביזנטית, לאחר מותו של יוחנן השביעי לאחר סבב בחירות שנערך במשך שלושה חודשים, וקודש לאפיפיור ב-15 בינואר 708. סיסיניוס כיהן כאפיפיור רק עשרים יום. על פי האנציקלופדיה הקתולית, "אף על פי שהוא כל כך סבל משיגדון שהוא לא היה מסוגל אפילו להאכיל את עצמו, הוא היה בכל זאת אדם בעל אופי חזק, והשקיע את המחשבה לטובת העיר". בין מעשיו המעטים כאפיפיור היה קידוש הבישוף של קורסיקה. הוא גם הורה "על שריפת סיד לצורך שיקומם" של חומות רומא. שיקום החומות שתוכנן על ידי סיסיניוס בוצע לבסוף על ידי גרגוריוס השני. סיסיניוס נקבר בבזיליקת פטרוס הקדוש העתיקה. כעבור פחות מחודשיים נבחר קונסטנטינוס לאפיפיור. קונסטנטינוס, גם הוא סורי במקורו, היה ככל הנראה אחיו של סיסיניוס. מדיה וקבצים בנושא סיסיניוס בוויקישיתוף סיסיניוס, באתר "Find a Grave" (באנגלית) סיסיניוס, באתר אנציקלופדיה בריטניקה (באנגלית) Herbermann, Charles, ed. (1913). "Pope Sisinnius" . Catholic Encyclopedia. New York: Robert Appleton Company. יוסף ס. ברושר, אפיפיורים בימי הביניים, (Neff-Kane, 1980), 174. ג'פרי ריצ'רדס. 1979. האפיפיורים והאפיפיורות בימי הביניים המוקדמים, 476-752. עמ' 245. Ekonomou, 2007, p. 246. Ekonomou, 2007, p. 248. צ'ארלס איזידור Hemans. 1874. רומא ההיסטורית והמונומנטלית. עמ ' 100. Williams, George L. 2004. Papal Genealogy: The Families and Descendants of the Popes. McFarland. ISBN 0-7864-2071-5. p. 10.
מרקוס ריבה

מרקוס ריבה (בלטבית: Markus Riva; נולד ב-2 באוקטובר 1986) הוא זמר ומפיק מוזיקלי לטבי. ריבה נולד בעיירה טלסי שבלטביה. הוא משמש כתקליטן וכמפיק מוזיקלי וכתב שירים למספר תוכניות מוזיקה, בנוסף הוא דגמן למגזין אופנת הגברים "Adon". בשנת 2009 הוציא את אלבומו הראשון הנקרא "Ticu".ב-2015 יצא האלבום הראשון שלו בשפה הרוסית. משנת 2017 הוא מנחה את הגרסה הלטבית של תוכנית המציאות "The X Factor". ריבה ידוע בשל ניסיונו לייצג את מדינתו באירוויזיון, והתמודד שבע פעמים רצופות (בשנים 2014–2020) בקדם-אירוויזיון על ייצוג לטביה באירוויזיון. בשנת 2014 התמודד בקדם עם השיר שלו "Lights On", שהגיע במקום ה -11. בשנת 2015 הוא חזר עם שירו "Take Me Down", שהגיע למקום השני בגמר, זה היה הביצוע המוצלח ביותר של ריבה עד כה, יחד עם 2019. עוד ב-2015, הוא מסר את תוצאות הניקוד של לטביה מריגה בשידור לווינה. בשנת 2016 התמודד שוב, עם השיר שלו "I Can", והגיע למקום השלישי בגמר, אולם הוא לא היה בשני המקומות הראשונים בהצבעות חבר השופטים, והוא לא הגיע לסופר-פינל. בשנת 2017 התמודד עם השיר "Dynamite", וסיים במקום השישי. בשנת 2018 נכנס שוב עם השיר "This Time". תחילה, נאמר לו שהוא לא הצליח להעפיל מחצי הגמר שלו, אולם בגלל טעויות טכניות בהצבעה הוא עלה לגמר בשיר "Who's Counting" ולכן שני השירים נשלחו לגמר. בגמר הוצב ריבה במקום החמישי מתוך שמונה מתמודדים. בשנת 2019 התמודד שוב בתחרות עם השיר "You Make Me So Crazy". לאחר שהעפיל לחצי הגמר, הוא הוצב במקום השני מתוך 8 מתמודדים. יחד עם השתתפותו הקודמת מ-2015, זהו הביצוע המוצלח ביותר של ריבה עד כה. בשנת 2020 התמודד בשנה השביעית ברציפות עם השיר "Impossible" שכתב יחד עם אמינטה (נציגת לטביה באירוויזיון 2015). למרות ששירו היה ברשימה קצרה והוא הוזמן לאודישן מול צוות השופטים, הוא לא נבחר להשתתף בגמר. Tico ‏(2009) Songs from NYC ‏(2010) How It Feels ‏(2013) MR ‏(2015) I CAN ‏(2018) Laika Upe ‏(2019) מדיה וקבצים בנושא מרקוס ריבה בוויקישיתוף אתר האינטרנט הרשמי של מרקוס ריבה (באנגלית) מרקוס ריבה, סרטונים בערוץ היוטיוב מרקוס ריבה, במסד הנתונים הקולנועיים IMDb (באנגלית) מרקוס ריבה, באתר Last.fm (באנגלית) מרקוס ריבה, באתר MusicBrainz (באנגלית) מרקוס ריבה, באתר Discogs (באנגלית) מרקוס ריבה, באתר Genius Adon Exclusive: Model Markus Riva By Serge Lee, Adon | Men's Fashion and Style Magazine (באנגלית) Markus Riva hosts new Latvian X Factor and gets his face on a soda can, wiwibloggs, ‏16 באוקטובר 2017 (באנגלית) ESCplus, Latvia: Markus Riva (Supernova) releases new song "Saucu Tevi Vēl", ESCplus, ‏11 באפריל 2016 (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סטמראד

סטמראד (Stemrad) היא חברה ישראלית אמריקאית שבסיסה בתל אביב, ישראל, שמפתחת, מייצרת ומוכרת ציוד אישי להגנה מפני הקרינה הנפלטת בעת שבירת מולקולות לאטומים בודדים. מוצר הגמא 360 של החברה הוא מכשיר שמתיימר להגן מפני קרינה באזור מח העצם בעצם האגן של המשתמש בו. זאת החברה היחידה בעולם[דרוש מקור]שמייצרת ציוד הגנה אישי שיעודו להגן על המשתמשים בו מקרינת גמא באנרגיה גבוהה, ומשלבת חלקי מגן אחרים במוצרים שלה. סטמראד הוקמה בדצמבר 2011 על ידי דר' אורן מילשטיין ודניאל לויט. ההשראה להקמת החברה נבעה מאסון צ'רנוביל בו מכבי אש ומהנדסים רבים שהגיעו לזירה ראשונים מתו מחשיפה למנות גדולות של קרינת אנרגיית גמא במחלה שמוכרת בתור "תסמונת קרינה חריפה". בעקבות האסון הגרעיני בפוקושימה במרץ 2011, השניים שיתפו פעולה עם חתני פרס נובל רוג'ר קורנברג, אהרן צ'חנובר ועם מי שלימים היה לחתן פרס נובל מייקל לויט, עם חזון משותף 'להציל את אלה שמצילים אותנו'. הקבוצה התרחבה לאחר הצטרפות הפרופסור ריצ'רד צ'מפלין. השותף המייסד דוקטור אורן מילשטיין טען כי "זו הפעם הראשונה שמוצר מסוג זה מגן נגד קרינת גמא, עד כה האנשים שנחשפו לקרינה זו נהרגו."[דרוש מקור] הבעיה העיקרית בניסיון לייצר מגן שמיועד לכל הגוף היא בעיית המשקל של אותו מגן, לפי מילותיו של מייקל לויט: "להכין חליפה שמיועדת לכל הגוף עם רמת הגנה כזו תשקול בערך 200 קילו" ולכן פתרונות ההגנה הקודמים תמיד יוצרו משכבות דקות של חומר כבד מטבעו שמקשה על הקרינה לחדור ובכך מאפשר תזוזה. סוג ההגנה הזה אפקטיבי רק בשביל לחסום קרינת אלפא וקרינת בטא, ועדיין לא אפקטיבי בחסימת קרינת גמא. מסיבה זו, מגנים קיימים אחרים אינם מסוגלים למנוע את ההשפעות הבריאותיות החריפות מהחשיפה לקרינת גמא (כמו: "תסמונת קרינה החריפה"). קו המוצרים של סטמראד שונה ממוצרים אחרים בשוק בכך[דרוש מקור] שהם אינם מנסים להגן ולכסות את כל גוף המשתמש אלא את אזור האגן העשיר במח עצם. חגורת ה"גמא 360" מיועדת למכבי אש, פרמדיקים, שוטרים, חיילים ומגיבים ראשוניים לאסונות כמו רעידות אדמה, מתקפות בסגנון אסון התאומים אשר חושפות אותם לקרינה. כשמוצרם "אסטרוראד" (AstroRad) יהיה מוכן לשימוש, מטרתו תהיה לשמש אסטרונאוטים המצויים בעומק החלל. מרכז החלל ביוסטון - דגם משימת "מאדים".[דרוש מקור] מוזאון החלל, לונדון - דגם "עולם המחר".[דרוש מקור] המוזיאון הלאומי למדע, טכנולוגיה, וחלל - דגם מיוחד.[דרוש מקור] פרס החדשנות לשכת המסחר לשנת 2013 של ישראל-יפן.[דרוש מקור] סדרת ההרצאות "לבוש חכם", מכון רדקליף, אוניברסיטת הרווארד.[דרוש מקור] מדיה וקבצים בנושא סטמראד בוויקישיתוף אתר האינטרנט הרשמי של סטמראד
רנו AHx

רנו AHx (בצרפתית: Renault AHx) הן משאיות קלות ובינוניות אשר יוצרו במספר תצורות (כושר העמסה 2.0-5.0 טון) מתוצרת יצרנית הרכב הצרפתית רנו אשר יוצרו בין השנים 1941–1947. בתקופת מלחמת העולם השנייה דגמי "רנו AHx" היו בשרות הוורמאכט. "AHS" - יוצרו 18,560 יחידות. "AHN" - יוצרו 26,492 יחידות. "AHR" - יוצרו 1,585 יחידות. "AHS2". "AHS3". "AHS4". "AHN2". "AHN3". "רנו AHx" דגם "AHS" (מימין) "רנו AHx" "רנו AHx" רנו רנו R רנו GBC 180 מדיה וקבצים בנושא רנו AHx בוויקישיתוף "רנו AHx" pietvanhees.nl/ahn "רנו AHx" במלחמת העולם השנייה Lepage, Jean-Denis (2007). German Military Vehicles of World War II: An Illustrated Guide to Cars, Trucks, Half-Tracks, Motorcycles, Amphibious Vehicles and Others. McFarland. p. 97. ISBN 978-2-7082-2394-3. דגמי "רנו AHx" - מפרט camionclubdefrance.a.free.fr/renault_ahn_ahr_ahs "רנו AHx" i.wheelsage.org/renault/type_ahx
הסופר קאפ האיטלקי 2015

הסופר קאפ האיטלקי 2015 היה המהדורה ה-28 של הסופר קאפ האיטלקי. הוא נערך ב-8 באוגוסט 2015, באצטדיון שאנגחאי, שבשאנגחאי, סין. לאחר שיובנטוס זכתה גם באליפות הסרייה א' לעונת 2014/15 וגם בגביע האיטלקי של אותה העונה, המשחק שוחק בין יובנטוס לבין סגנית מחזיקת הגביע האיטלקי, לאציו. יובנטוס ניצחה במשחק בתוצאה 2-0. יובנטוס רשמה הופעה מספר 11 במעמד זה, כשמאזנה עמד על זכייה בשבעה גביעים לצד ארבעה הפסדים. לאציו רשמה את ההופעה השישית שלה במעמד זה, והראשונה מאז שנת 2013, כשמאזנה עמד על זכייה בשלושה גביעים לצד שלושה הפסדים. הקבוצות נפגשו פעמיים בהיסטוריה במסגרת מפעל זה (1998, 2013), כשכל אחת מהן מנצחת במפגש אחד. עונת 2015/2016 בסרייה א' מנדז'וקיץ' ודיבאלה העניקו ליובה את הניצחון ואת הזכייה בגביע הסופר קאפ יובנטוס - לאציו: סיכום המשחק
פרסף הנגב

פרסף הנגב (שם מדעי: Rhinolophus clivosus) הוא מין של עטלף חרקים ממשפחת הפרספיים, החי באפריקה, ישראל וחצי האי ערב. גודלו נע בין 4.8 ל-5.8 סנטימטרים, כאשר אורך הזנב הוא כ-2.5 סנטימטרים. צבע הפרווה של הפרסף הוא אפור כאשר הבטן בהירה יותר מהגב, ומשקלו של הפרסף נע בין 8 ל-17 גרם, והנקבות גדולות יותר מהזכרים. האקולוקציה של מין זה בישראל מאופיינת בסיגנל CF בתדר 84 kHz. הוא חי בערבות, מדבריות, חורבות, מערות ומבנים נטושים. פרסף הנגב נמצא בדרך כלל לבד או בקבוצות קטנות. הוא פעיל בלילה ובמהלך היום הוא ישן. תפריטו מבוסס על חיפושיות, דבורים, פרפרים וחרקים גדולים שהוא צד על הקרקע ועל צמחים שהוא מעופף סביבם. מדיה וקבצים בנושא פרסף הנגב בוויקישיתוף פרסף הנגב, באתר ITIS (באנגלית) פרסף הנגב, באתר NCBI (באנגלית) פרסף הנגב, בבסיס הנתונים ARKive (באנגלית) פרסף הנגב, באתר האנציקלופדיה של החיים (באנגלית) פרסף הנגב, באתר GBIF (באנגלית) פרסף הנגב באתר הרשימה האדומה של IUCN אבי ארבל, לקסיקון מפה- היונקים, מפה, 2008 יורם יום טוב, הרואים את הקולות: עטלפים - בין מיתוס למציאות, מסת"ב 978-965-572-563-6 ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
אנה אודובסקו

אנה אודובסקו (במולדובנית: Anna Odobescu, נולדה ב-3 בדצמבר 1991) היא זמרת מולדובית. ייצגה את מולדובה באירוויזיון 2019 בתל אביב, ישראל עם שירה Stay, לאחר שזכתה בקדם המולדובני: "O melodie pentru Europa" ב-2 במרץ 2019. בשנת 2020 הופיעה בהופעת קמאו בסרט הקומי "תחרות הזמר של האירוויזיון: סיפורה של Fire Saga" בכיכובו של ויל פרל. מדיה וקבצים בנושא אנה אודובסקו בוויקישיתוף אנה אודובסקו, ברשת החברתית פייסבוק אנה אודובסקו, ברשת החברתית אינסטגרם אנה אודובסקו, סרטונים בערוץ היוטיוב אנה אודובסקו, במסד הנתונים הקולנועיים IMDb (באנגלית) אנה אודובסקו, באתר ספוטיפיי אנה אודובסקו, באתר סאונדקלאוד (באנגלית) אנה אודובסקו, באתר Last.fm (באנגלית) אנה אודובסקו, באתר AllMusic (באנגלית) אנה אודובסקו, באתר MusicBrainz (באנגלית) אנה אודובסקו, באתר דיזר אנה אודובסקו, באתר Discogs (באנגלית) אנה אודובסקו, באתר Genius אנה אודובסקו, באתר SecondHandSongs אנטוני גריינג'ר, Moldova: Anna Odobescu Wins O Melodie Pentru Europa 2019, אירוויקס, 2 במרץ 2019 ערך זה הוא קצרמר בנושא מוזיקאים ובנושא מולדובה. אתם מוזמנים לתרום לוויקיפדיה ולהרחיב אותו.
עורק הטבור

עוֹרֵק הַטַּבּוּר (TA: arteria umbilicalis) הוא עורק בבטן ובאגן המסתעף מעורק הכסל הפנימי ומספק דם לשלפוחית השתן, ולעיתים גם לצינור הזרע בזכר. בעובר, עורק זה מוביל דם עני בחמצן מן העובר אל השליה. עורק הטבור הוא בין העורקים הראשונים להתפתח בעובר, עת הוא מתחיל את דרכו כהמשכו הזנבי של אבי העורקים הגבי הפרימיטיבי. לאחר איחוי שני אבות העורקים הגביים, הוא יוצא, אחד מכל צד, מההיבט הגחוני-צדי של אבי העורקים המאוחד, ועובר תיכון לצינור ההפרשה הראשי (אשר יהפוך למערכת השתן) לעבר הטבור. מהטבור הוא ממשיך בחבל הטבור, יחד עם עורק הטבור המקביל מהצד הנגדי ועם וריד הטבור, ונע לעבר השליה. בשליה העורק משיק עם מקבילו מהצד הנגדי כחמישה מ"מ מכניסת חבל הטבור, ומהשקה זו מסתעפים עורקי השליה. בשלב מאוחר יותר בהתפתחות העוברית, החלק המקורב של העורק מתחבר לעורק הבין-מקטעי המותני החמישי, שיהפוך לעורק הכסל הפנימי, ומתנתק מהמוצא הישיר מאבי העורקים. קוטר העורק במוצאו מעורק הכסל הוא 2–3 מ"מ, וככל שהעורק מתקדם לעבר הטבור הוא נעשה צר יותר, עם התעבות הגלימה האמצעית כתוצאה מעלייה במספר סיבי השריר החלק והסיבים האלסטיים. לפני הלידה מתרבה רקמת החיבור בדופן העורק, ואילו העורק עצמו נעשה מוצר על רקע שינויים בלחץ החמצן בו. לאחר חיתוך חבל הטבור עורק הטבור מתכווץ במטרה למנוע איבוד דם, וקרישי דם נוצרים לעיתים קרובות בקצהו המרוחק. בסופו של דבר, בחודשים הראשונים לאחר הלידה, העורק נסתם בקצהו המרוחק. לאחר השלמת ההתפתחות מוצאו של העורק הוא בחטיבה הקדמית של עורק הכסל הפנימי. העורק נע קדימה ומטה לאורך מרחק קצר בין שלפוחית השתן לדופן הצדית השל האגן עד שמתפצלים ממנו עורקי שלפוחית השתן העליונים. לאחר פיצול זה העורק נסתם, והחלק הסגור הופך לרצועת הטבור התיכונה. ספרי אנטומיה אחדים מגדירים את העורק המסתעף מעורק הכסל הפנימי כעורק שלפוחית השתן העליון, שממנו יוצא החלק הסגור של עורק הטבור. עורק טבור יחיד הוא מצב שבו בחבל הטבור נצפה עורק טבור אחד המלווה את וריד הטבור. מצב זה מתרחש אחת ל-200 לידות לערך, ובשכיחות גבוהה יותר בהיריון מרובה עוברים. כשלעצמו מצב זה אינו מסכן את העובר, כאשר 75% מהתינוקות הנולדים איתו הם בריאים. עם זאת, לעיתים מום זה נלווה למומים נוספים, ובפרט מומי לב. עורק יחיד בחבל הטבור, באתר יולדת Gray's anatomy : the anatomical basis of clinical practice, Forty-first edition, [Philadelphia]: Elsevier, 2016 A. Geipel, U. Germer, T. Welp, E. Schwinger, Prenatal diagnosis of single umbilical artery: determination of the absent side, associated anomalies, Doppler findings and perinatal outcome: Prenatal diagnosis of SUA, Ultrasound in Obstetrics and Gynecology 15, 2000-2, עמ' 114–117 doi: 10.1046/j.1469-0705.2000.00055.x
גרגואר קאייבנדה

גרגואר קאייבנדה (בצרפתית: Grégoire Kayibanda; ‏1 במאי 1924 - 15 בדצמבר 1976) היה מנהיג שבט ההוטו ונשיאה הראשון של רואנדה מעצמאותה ב-1962 ועד הדחתו בהפיכה צבאית ב-1973. נולד בדרום רואנדה, אז חלק ממלכת רואנדה-אורונדי, שנשלטה על ידי שבט הטוטסי, בתמיכת השלטון הקולוניאליסטי הבלגי. לפני שנכנס לפעילות פוליטית היה עיתונאי. בשנת 1957 פרסם את המאמר Note sur l'aspect social du problème racial indigène au Rwanda ("הערה על ההיבט החברתי של הבעיה הגזעית המקומית ברואנדה") שנודע כ Manifeste des Bahutu ("מניפסט ההוטו"). המסמך בן עשרת העמודים קרא להגדרה עצמית והחזרת זכויות קבוצת הרוב של ההוטו שדוכאה על ידי שלטון המיעוט של הטוטסי. במקביל ייסד קאייבנדה את מפלגת Parmehutu - Parti du Mouvement de l'Emancipation ("תנועת האמנציפציה") כתנועה פוליטית לקידום ההוטו ככוח פוליטי בעל הכרה עצמית. בשנים 1959–1961 התגבשה המפלגה כמיליציה ואנשיה ערכו ההוטו מהפכה נגד ממלכת הטוטסי שנתמכה על ידי השלטון הקולוניאליסטי הבלגי. בני הטוטסי התארגנו במקביל במיליציית Union Nationale Rwandaise - UNAR ("האיחוד הלאומי של רואנדה"). המהפכה, שכללה רדיפה וטבח של בני טוטסי, הובילה להעברת התמיכה הבלגית מהטוטי להוטו ולבסוף להענקת עצמאות לרואנדה. ב-26 באוקטובר 1961 פירקו הבלגים את ממלכת רואנדה-אורונדי וערכו בחירות, בהם נבחר קאייבנדה לנשיא המדינה. ב-1 ביולי 1962 קיבלה הרפובליקה של רואנדה את עצמאותה. קאייבנדה גיבש משטר חד-מפלגתי, שבו Parmehutu היא המפלגה החוקית היחידה (לאחר מכן נקרא שמה של המפלגה Mouvement Démocratique Republicain - MDR, התנועה הדמוקרטית רפובליקאית). נטייתו הייתה פרו-מערבית והוא צידד במדיניות ארצות הברית בנושאים שונים (כגון הכרה בטאיוואן ועמדה פרו-אמריקאית בסוגיות כגון הסכסוך הישראלי-ערבי ומלחמת וייטנאם), כך שמחתרת ה-UNAR של הטוטסי נסמכה על תמיכת הגוש המזרחי והמדינות הבלתי-מזדהות (ברית המועצות, קובה וסין העממית). ב-1965 וב-1969 קיים קאייבנדה בחירות לנשיאות, בהם היה המועמד היחיד. ב-1972 פרצו מהומות דמים בין הטוטסי וההוטו בבורונדי השכנה. אנשי הוטו מצפון רואנדה הפצירו בקאייבנדה לצאת במסע עונשין נגד הטוטסי ולסייע לאחיהם בני ההוטו בבורונדי, אך קאייבנדה (שהיה "הוטו דרומי") סירב. בנוסף, משטרו של קאייבנדה היה נגוע בשחיתות שלטונית. על רקע זה הודח קאייבנדה ב-5 ביולי 1973 על ידי שר ההגנה שלו, ז'ובנאל הביירימאנה (Juvénal Habyarimana) לאחר שכחמישים תומכי משטר נאסרו והוצאו להורג. הפרלמנט פוזר ופעילות מפלגתו של קאייבנדה, MDR, הופסקה. קאייבנדה ואשתו נאסרו במקום סודי וככל הנראה הורעבו למוות. מדיה וקבצים בנושא גרגואר קאייבנדה בוויקישיתוף Grégoire Kayibanda, the Hutu journalist who led Rwanda’s struggle for independence in 1962 מידע על רואנדה (בצרפתית)
סועאד עאמירי

סועאד עאמירי (בערבית: سعاد العامري; נולדה בשנת 1951) היא סופרת פלסטינית, אדריכלית, ופרופסורית לארכיטקטורה באוניברסיטת ביר זית. הוריה של עאמירי ברחו מיפו במהלך מלחמת העצמאות ב-1948 אל עמאן שבירדן. שם נולדה וחיה עד שעזבה לביירות שבלבנון, כדי ללמוד אדריכלות באוניברסיטה האמריקנית בביירות, ובהמשך באוניברסיטת מישיגן ואוניברסיטת אדינבורו. כשחזרה לביקור ברמאללה ב-1981, פגשה את סלים תמרי, סוציולוג מאוניברסיטת ביר זית, איתו נישאה מאוחר יותר, ונשארה. בין השנים 1991 ל-1993 הייתה עאמירי חברה במשלחת שלום פלסטינית בוושינגטון. היא עוסקת בכמה יוזמות שלום מרכזיות של נשים פלסטיניות וישראליות. היא מנהלת ומייסדת מרכז ריוואק (באנגלית: RIWAQ בערבית: رواق) לשימור אדריכלי, המרכז הוקם בשנת 1991 והיה הראשון מסוגו שעמל על שיקום והגנה על המורשת האדריכלית הפלסטינית. ב-2006 מונתה עאמירי כסגנית יו"ר חבר הנאמנים של אוניברסיטת ביר זית. מתגוררת בעיר רמאללה. ספרה "קפוצ'ינו ברמאללה (רשימות מן הסגר)" (יצא שוב באנגלית בשם: Sharon and My Mother-in-Law: Ramallah Diaries) תורגם ל-19 שפות כאשר התרגום לערבית היה רב-מכר בצרפת והספר אף זכה בשנת 2004 בפרס ויארג'ו היוקרתי באיטליה יחד עם הסופרת מנואלה דבירי. הספר מבוסס על אימיילים ומכתבים של עאמירי ובו היא מתארת את חיי היומיום של האנשים סביבה בעיר מגוריה, רמאללה, המנסים לחיות את חייהם, בעיקר תחת עשרת חודשי המצור על רמאללה ב-2002. זהו סיפורם של הנשים והגברים בבית וברחוב, ולא של הלוחמים או של המנהיגים. ספרה האחרון, גולדה ישנה פה (באנגלית: Golda slept here בהוצאת בלומסברי), המתאר מה פירוש הדבר לאבד את הבית ולא "להרגיש בבית" שוב, זכה בפרס נונו האיטלקי (2014). 2003 - "קפוצ'ינו ברמאללה (רשימות מן הסגר)" תרגום: רוני מאירשטיין, הוצאת בבל 2010 - Nothing to Lose But Your Life: An 18-Hour Journey With Murad 2010 - Menopausal Palestine: Women At The Edge 2013 - Golda Slept Here מדיה וקבצים בנושא סועאד עאמירי בוויקישיתוף האתר של מרכז ריוואק לשימור אדריכלי אריאנה מלמד, קפה אצל סועאד, באתר ynet, 24 ביוני 2003 TED רמאללה, בביצוע סועאד עאמירי, סרטון באתר יוטיוב אריאל שרון וחמותי, באתר הכל שקרים Sharon and My Mother-In-Law: Ramallah Diaries by Suad Amiry, באתר BookDragon של Smithsonian Asian Pacific American Center (APAC) Viareggio-Versilia International Prize איך זה באמת ברמאללה מאת ד"ר נעמה כרמי, בבלוג שלה "קרוא וכתוב" Suad Amiry באתר של The Center for the Humanities זיוה אלפסי, אשה קשוחה, דעתנית, אמיצה ופלסטינית גאה, באתר הארץ, 15 ביולי 2003 בתיה גור, למה מותר לדפוק בסיר מאוחר בלילה?, באתר הארץ, 26 בנובמבר 2003
שלמה בן זאב

שלמה בן זאב (1941 - 29 בינואר 1992) היה כדורסלן ישראלי ששיחק במכבי קריית מוצקין, מכבי חיפה ובנבחרת ישראל בשנות ה-60. מלך הסלים של מכבי קריית מוצקין בכל הזמנים. בעונת 1958/1959 ערך בן זאב את הופעת הבכורה שלו במכבי קריית מוצקין. באותה עונה הצטרפו אל הקבוצה כוכבי הפועל קריית חיים: חנוך ברקון ראובן בורג ויצחק גודס, אשר יחד עם בן זאב ושלמה דובדבני - הרכיבו את חמישיית הקבוצה. הקבוצה סיימה את העונה במקום התשיעי, כאשר בן זאב קלע בממוצע של 9.9 נקודות למשחק. בגביע המדינה הפסידה הקבוצה ברבע הגמר למכבי חיפה. בעונה הבאה, עונת 1959/1960, מונה אברהם פסח למאמן החדש של הקבוצה. בן זאב יחד עם ברקון ודובדבני, הובילו את הקבוצה להישג השיא שלה - מקום שישי בליגה. בן זאב קלע בממוצע של 13.9 נקודות למשחק. לאחר עונה זו, נחלשה הקבוצה בהדרגה בעונות הבאות. בעונה הבאה, עונת 1960/1961 סיימה הקבוצה במקום ה-10. בן זאב (ממוצע 11.3 נקודות למשחק) המשיך להוביל את הקבוצה יחד עם ברקון ודובדבני. בגביע המדינה הודחה הקבוצה ברבע הגמר בידי מכבי ירושלים. בשתי העונות הבאות 1961/1962, 1962/1963 המשיכה הקבוצה להוות קבוצת תחתית וסיימה במקום ה-9 וה-10 בהתאמה. עם זאת בן זאב המשיך לקלוע בממוצע גבוה - 16.2 ו-18.2 נקודות למשחק בהתאמה. בשנת 1963 השתתף במדי נבחרת ישראל באליפות אירופה שנערכה בורוצלב, תחת המאמן יהושע רוזין. הנבחרת סיימה את האליפות במקום התשיעי עם ארבעה ניצחונות וחמישה הפסדים. בן זאב שותף במשחק אחד, נגד בלגיה, בו קלע נקודה אחת. בעונת 1966/1967 עבר בן זאב למכבי חיפה, תחת המאמן שמואל יעקובסון, ושיתף פעולה עם חיים בוכבינדר ודן אייק. בעונה הראשונה סיימה הקבוצה במקום החמישי כאשר בן זאב קלע בממוצע של 11 נקודות למשחק. בן זאב המשיך לשחק בחיפה עוד ארבע עונות, עד שפרש באמצע עונת 1971/1972. סך הכל שיחק בן זאב 13 עונות בליגה הבכירה בהן השתתף ב-247 משחקי ליגה בהם קלע 3,178 נקודות, והוא מלך הסלים בכל הזמנים של מכבי קריית מוצקין. במדי נבחרת ישראל רשם בן זאב 13 הופעות והשתתף באליפות אירופה בכדורסל 1963. ביום 29 בינואר 1992 נפטר בן זאב ונטמן בבית העלמין צור שלום בקריית ביאליק. בשנת 2016 קיבלה רעייתו בשמו פרס על תרומה מיוחדת בתחום הכדורסל מעמותת הספורט של קריית מוצקין. פרופיל, באתר פיב"א שלמה בן זאב, קלעי כל הזמנים, אתר מנהלת הליגה מכבי קריית מוצקין, קלעי כל הזמנים, אתר מנהלת הליגה שלמה בן זאב, קלעי כל הזמנים, אתר מנהלת הליגה כרטיס שחקן, אליפות אירופה 1963, אתר פיב"א צמד מצליח, דבר, 21 במאי 1972 שלמה בן זאב, אתר myheritage ענקי הספורט של קריית מוצקין מתאחדים, ניוז חיפה והקריות, 3 במרץ 2016
Only Want You

"Only Want You" (בעברית: "רק רוצה אותך") הוא סינגל שהוקלט על ידי הזמרת-יוצרת הבריטית ריטה אורה, מתוך אלבומה השני, Phoenix. השיר יצא לאור ב-1 במרץ 2019, כסינגל החמישי והאחרון מתוך האלבום. השיר הגיע למקום ה-60 במצעד הסינגלים הבריטי. השיר נכתב והופק על ידי אמילי וורן, אלי טמפוסי, אנדרו וואט, לואי בל וקארל רוזן. במקור, הוקלט השיר על ידי ריטה אורה לבדה, אך בהמשך הוחלט להקליט את השיר מחדש ביחד עם הראפר ריקרדו ולנטין. הגרסה עם הראפר יצאה כסינגל מתוך האלבום. עבור הגרסה עם ריקרדו ולנטין יצאה עטיפה מיוחדת. הווידאו קליפ המלא שיצא עבור השיר הועלה לערוץ היוטיוב של ריטה אורה ב-7 במרץ 2019. בתחילת הקליפ, ניתן לראות את אורה מדברת בטלפון. בהמשך, היא נכנסת למסעדה שם היא פוגשת את ריקרדו ולנטין. הקליפ בוים על ידי האנה לוקס דייוויס. לאורכו של הקליפ ניתן לראות צלמי פפראצי רודפים אחרי אורה. מילות השיר "Only Want You" באתר Genius סרטון השיר "Only Want You" באתר יוטיוב Rita Ora, ONLY WANT YOU My new single out March 1st. Featuring a very special guest…….get ready!! #ONLYWANTYOUpic.twitter.com/vqJgMQg2bC, @RitaOra, ‏2019T10:00 (באנגלית) Official Singles Chart Top 100 | Official Charts Company, www.officialcharts.com (באנגלית) Rita Ora – Only Want You (באנגלית), נבדק ב-2019-03-07 Rita Ora (2019-03-06), Rita Ora - Only Want You (feat. 6LACK) [Official Video], נבדק ב-2019-03-07 Vocals! Rita Ora Performs A Stripped-Back Version Of "Let You Love Me", idolator, ‏2019-02-14 New Song: Rita Ora - 'Only Want You (ft. 6LACK)' - That Grape Juice, thatgrapejuice.net Rita Ora (2019-03-06), Rita Ora - Only Want You (feat. 6LACK) [Official Video], נבדק ב-2019-03-07 WATCH IT: Rita Ora "Only Want You" (Hannah Lux Davis, dir.), VideoStatic (באנגלית) CERTIFICADOS – Pro-Música Brasil, pro-musicabr.org.br
Stay (שיר של אנה אודובסקו)

Stay (בעברית: הישאר) הוא שיר באנגלית שנכתב והולחן על ידי גיורגוס קפלפקידיס, תומאס רייל, יפה רייל, מריה בוברג ובוצע על ידי אנה אודובסקו. השיר ייצג את מולדובה באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי המולדובנית - O melodie pentru Europa 2019. סרטון השיר "Stay" באתר יוטיוב Anna Odobescu - Stay lyrics, מילות השיר באתר Lyricstranslate
אוטו נמסאדזה

אוטו נמסאדזה (בגאורגית: ოთო ნემსაძე, אוֹתוֹ נֵמסַאדזֶה או אוֹתַר נֵמסַאדזֶה; נולד ב-18 ביולי 1989) הוא זמר גאורגי, נציג גאורגיה באירוויזיון 2019 שהתקיים בתל אביב, ישראל עם שירו Sul tsin iare. נמסאדזה נבחר לייצג את מדינתו באירוויזיון לאחר שזכה בגמר של התוכנית הכוכב של גאורגיה (საქართველოს ვარსკვლავი) ב-3 במרץ 2019. נמסאדזה ידוע בעקבות ניצחונו בתוכנית "גאוסטאר" ב-2010. הוא ניסה את מזלו גם בגרסה האוקראינית לתוכנית "The Voice" וזכה בה במקום השני. בשנת 2017 התמודד בקדם-האירוויזיון הגאורגי והגיע למקום העשירי עם שישים נקודות מהשופטים ומהקהל הגאורגי יחד עם הלהקה "לימבו" ושירם "Dear God" ("אל יקר"). מדיה וקבצים בנושא אוטו נמסאדזה בוויקישיתוף אוטו נמסאדזה, ברשת החברתית פייסבוק אוטו נמסאדזה, במסד הנתונים הקולנועיים IMDb (באנגלית) אוטו נמסאדזה, באתר Last.fm (באנגלית) אוטו נמסאדזה, באתר AllMusic (באנגלית) אוטו נמסאדזה, באתר MusicBrainz (באנגלית) אוטו נמסאדזה, באתר Discogs (באנגלית) אוטו נמסאדזה, באתר Genius אוורט גרוט, Georgia goes ahead with Oto Nemsadze for Eurovision 2019, אתר האירוויזיון הרשמי, 3 במרץ 2019 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Sul tsin iare

Sul tsin iare (בעברית: המשך ללכת) הוא שיר בגאורגית שנכתב והולחן על ידי רומן גיורגדזה ובוצע על ידי אוטו נמסאדזה. השיר ייצג את גאורגיה באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי הגאורגית - Georgian Idol 2019. סרטון השיר "Sul tsin iare" באתר יוטיוב Oto Nemsadze - სულ წინ იარე lyrics, מילות השיר באתר Lyricstranslate